stanford-oval/wikipedia huggingface dataset:
Terry Gou
Ura liikemiehenä > Foxconn

Ollessaan 23-vuotias Gou pyysi äidiltään 7 500 dollarin lainan, jonka hän käytti Foxconnin perustamiseen. Aluksi yritys työllisti 10 työntekijää. Foxconn valmisti television osia, mutta vuonna 1980 alkoi valmistamaan joystickeja Atarille. Tämän jälkeen Foxconn kasvoi, ja Gou haki patentteja kaikille Foxconnin kehittämille tekniikoille. 1980-luvun alussa hän myös lähti 11 kuukaudeksi kiertämään Yhdysvaltoja ja vieraili ovelta-ovelle-myyjän tavoin lukuisissa teknologia-alan yrityksissä 32 osavaltiossa. Tämän johdosta Foxconn sai yhä enemmän asiakkaita.
1996 Foxconn alkoi valmistaa alustoja Compaqille. Tämän jälkeen myös HP, IBM ja Apple alkoivat valmistuttamaan alustansa Foxconnilla.
Ura liikemiehenä > Muu liiketoiminta

Vuonna 2019 Gou ehdotti, että Applen tulisi siirtää tehtaansa Kiinasta Taiwaniin. Asia nousi puheenaiheeksi, kun Apple ilmoitti aiemmin siirtävänsä osan tuotannostaan Kiinan ulkopuolelle.
Vuonna 2021 Gou osti osakkeita taiwanilaisesta EirGenix-nimisestä bioteknologian parissa työskenetelevästä yrityksestä. Gousta tuli kaupan myötä yrityksen suurin osakkeenomistaja.
Poliittinen ura

Gou ilmoitti huhtikuussa 2019 lähtevänsä ehdolle kuomintangin esivaaleissa tähdäten puolueen ehdokkaaksi vuoden 2020 presidentinvaaleissa. Gou kertoi, että merenjumalatar Mazu kehotti häntä unessa asettumaan ehdolle. Kuomintang ei kuitenkaan valinnut Gouta ehdokkaakseen, minkä johdosta hän erosi puolueesta.
Elokuussa 2023 Gou ilmoitti jälleen tavoittelevansa presidentin virkaa vuoden 2024 vaaleissa. Syyskuussa hän valitsi varapresidenttiehdokkaakseen näyttelijä Tammy Lain. Gou päätti lähteä ehdolle sitoutumattomana ehdokkaana, minkä vuoksi hänen tuli kerätä 289 667 kannattajakorttia äänioikeutetuilta taiwanilaisilta. Korttien keruun aikana kampanjaa syytettiin mm. allekirjoitusten ostamisesta. Gou toimitti kannattajakortit vaaliviranomaisille 1. marraskuuta 2023, ja ilmoitti keränneensä yli kolme kertaa enemmän kannattajakortteja kuin mitä vaadittiin.
Gou ilmoitti 24. marraskuuta Facebookissa, että jättäytyy pois vaaleista.
Poliittinen ura > Poliittisia kantoja

Gou on kritisoinut demokraattista edistyspuoluetta ja syyttänyt sitä Taiwanin itsenäisyyden edistämisestä ja Kiinan vihaamisesta. Hän kannattaa vuoden 1992 konsensusta, jonka mukaan on olemassa vain yksi Kiina, mutta Taiwaninsalmen molemmilla puolilla on omat tulkintansa siitä, onko se Kiinan tasavalta vai Kiinan kansantasavalta.
Kun Taiwan laillisti samaa sukupuolta olevien avioliiton vuonna 2019, Gou ilmaisi tyytymättömyytensä siihen, että asiasta vuotta aikaisemmin järjestetty kansanäänestys oli jätetty huomioimatta. Kansanäänestyksessä enemmistö ei kannattanut samaa sukupuolta olevien avioliiton sallimista.
Goulla on merkittäviä bisnesyhteyksiä Manner-Kiinaan, minkä vuoksi hänen oletettaisiin presidenttinä tekevän Peking-myönteistä politiikkaa. Goun jätettyä kannattajakorttinsa Kiina kuitenkin ilmoitti aloittavansa selvityksen Foxconnia vastaan, minkä voidaan tulkita olevan viesti kommunistipuolueelta Goulle, että tämän pitäisi jättäytyä pois vaaleista.
Sosikrates

Sosikrates (kr. Σωσικράτης) (n. 200-128 eaa.) oli kreikkalainen historioitsija. Hän oli kotoisin Rodokselta. Hän vaikutti Hermippoksen (jälkeen 200 eaa.) ja Apollodoroksen (ennen 128 eaa.) välisenä aikana.[lähde? ]
Hän kirjoitti muun muassa filosofien ja filosofikoulukuntien perimysjärjestyksistä kertoneen teoksen Perimysjärjestyksistä (Σωσικράτης ἐν τρίτῳ φιλοσόφων διαδοχῆς), jota Diogenes Laertios ja Athenaios lainaavat usein. Hän kirjoitti myös Kreetan historiaa käsittelevän teoksen Krētika (Κρητικά), jota Strabon on lainannut.[lähde? ]
Tsukubon piirikunta

Tsukubon piirikunta (jap. 都窪郡, Tsukubo-gun) on piirikunta Okayaman prefektuurissa, Japanissa. Siellä asuu 12 376 asukasta, sen pinta-ala on noin 7,6 neliökilometriä ja väestötiheys 1 624 asukasta neliökilometrillä.
Kunnat

Hayashima
Sini Jääskeläinen

Sini Jääskeläinen (s. 12. helmikuuta 1978) on aktiiviuransa lopettanut suomalainen seiväshyppääjä. Seuratasolla hän edusti koko uransa ajan Hollolan Urheilijat -46:a ja hänen valmentajinaan toimivat Ensio Jokela sekä Juhani Salminen. Kalevan kisoista Jääskeläinen saavutti seiväshypyssä kolme mitalia; hopeaa vuonna 1994 sekä kaksi pronssia vuosina 1995 ja 1996. Lisäksi hän saavutti myös sisäratojen SM-kisoista kaksi pronssia seiväshpyssä ja nämä mitalit tulivat vuosina 1995 ja 1996. Aikuisten SM-mitalien lisäksi Jääskeläinen voitti mitaleita junioreiden SM-kisoissa eri ikäluokista sekä sisä- että ulkoradoilla. Virallisissa kilpailuissa hän ei ole esiintynyt vuoden 1997 jälkeen.
Sinikka Salokorpi

Sinikka Sanelma Salokorpi (o.s. Honkamäki, 24. toukokuuta 1934 Turku – 28. lokakuuta 2021 Helsinki) oli suomalainen toimittaja, tietokirjailija ja lastenkirjailija. Hän kirjoitti yli 30 kirjaa ja sen lisäksi oli toimittamassa kymmeniä muita 1960-luvun lopulta lähtien. Toimittajana ja tietokirjailijana Salokorven erikoisaloja olivat matkailu, vapaa-aika, lemmikkieläimet ja asuminen. Hän kirjoitti myös monia eläinaiheisia lastenkirjoja.
Vuonna 1989 Sinikka Salokorpi sai Suomen Matkailuliiton ensi kertaa jakaman Luovuuden kultahippu -palkinnon matkailutoimittajien kansainvälisten suhteiden hoitamisesta muun muassa toimittuaan kuusi vuotta Matkailutoimittajien killan puheenjohtajana. Vuonna 2001 Salokorvelle myönnettiin opetusministeriön ylimääräinen sanomalehtimieseläke.
Sinikka Salokorven poika on Ylen kulttuuritoimittaja Jouko Salokorpi.
Sini Laaksonen

| Henkilötiedot |
| --- | --- | --- | --- |
Syntymäaika: 5. maaliskuuta 1996 (ikä 28)
Pelipaikka: keskikenttä
Seura
Seura: TPS
Pelinumero: 11
Junioriseurat
–2012: MaPS, Pyrkivä
Seurat
| Vuodet | Seura | O | (M) |
| 2011–2012 | Pyrkivä | 12 | (8) |
| 2013– | TPS | 36 | (2) |
| 2013 | → KSF | 1 | (0) |
Maajoukkue
| 2013– |  Suomi TU20 | – | (–) |
 Seurajoukkueuran tilastot kattavat vain kansalliset sarjat, päivitetty 6. elokuuta 2014.  Maajoukkueuran tilastot päivitetty 6. elokuuta 2014.
Sini Laaksonen (s. 5. maaliskuuta 1996) on suomalainen jalkapalloilija, joka edustaa Kansallisessa Liigassa pelaavaa Turun Palloseuraa. Hän on Maskun Palloseuran kasvatti ja on pelannut myös Turun Pyrkivän riveissä. Liigadebyyttinsä Laaksonen teki keväällä 2013.
Ikäkausimaajoukkueita edustanut Laaksonen oli vuonna 2013 mukana Suomen välieriin selvinneessä joukkueessa alle 19-vuotiaiden EM-kilpailuissa ja kuuluu myös Suomen joukkueeseen elokuussa 2014 Kanadassa pelattavissa alle 20-vuotiaiden MM-kisoissa.
Trump International Hotel Las Vegas

| Trump International Hotel Las Vegas |
| --- | --- |
 Trump International Hotel Las Vegas tammikuussa 2017
Osoite:  2000 Fashion Show Drive
Sijainti:  Las Vegas, Nevada, Yhdysvallat
Rakennustyyppi:  hotelli, asuintalo
Valmistumisvuosi:  2008
Omistaja:  Phil Ruffin, Donald Trump, Hilton Grand Vacations
Käyttäjä:  Trump Organization
Kerrosluku:  64
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Trump International Hotel Las Vegas on 64-kerroksinen tornitalo Las Vegasissa, Nevadassa, Yhdysvalloissa. Rakennuksessa on asuntoja ja hotellihuoneita. Se on nimetty Donald Trumpin mukaan.
Aiheesta muualla

Kuvia tai muita tiedostoja aiheesta Trump International Hotel Las Vegas Wikimedia Commonsissa
Thomas Grace

| Thomas Grace |
| --- | --- |
Luoja(t):  J. J. Abrams
Näyttelijä(t):  Balthazar Getty
Ensi- esiintyminen:  Jaksossa 5.02 "...1..."
Viimeinen esiintyminen:  Jaksossa 5.16 "Reprisal"
Henkilötiedot
Koko nimi:  Thomas Grace
Sukupuoli:  mies
Suhteet
Puoliso(t):  Amanda Grace (vaimo, kuollut)
Infobox OKVirheellinen NIMI-arvo: 
Thomas Grace on kuvitteellinen hahmo yhdysvaltalaisessa televisiosarjassa Alias. Häntä esittää näyttelijä Balthazar Getty.
Hahmon tarina

Thomas "Tom" Grace liittyy sarjaan viidennellä tuotantokaudella. Hänet palkataan APO:on Michael Vaughnin sekä myöhemmin Eric Weissin korvaajaksi. Hän käyttää kenttäkokemustaan hyväksi kouluttaessaan APO:n uutta agenttia, Rachel Gibsonia.
Marshall Flinkman löytää tietoja, joiden mukaan Tom olisi ollut naimisissa, mutta uskoo sen olevan osa jotakin peiteroolia. Myöhemmin Sydney Bristow kidnapataan ja Tom osallistuu CIA:n päämajaan soluttautumiseen Sydneyn jäljittämiseksi. Tehtävän aikana Tom saa tilaisuuden etsiä salaisia tietoja, mistä selviää, että Tom oli ollut naimisissa, mutta hänen vaimonsa Amanda murhattiin. Tom jäljittää murhaajan, mutta kysyy häneltä tietoja "Kardinaali"-nimisen henkilön löytämiseen. Myöhemmin Rachel saa tietää Tomin tutkimuksista, mutta Tom ei kerro totuutta.
Myöhemmin Rachel saa tietää, että Kardinaali oli määrännyt Tomin tapettavaksi, mutta Amanda olikin vahingossa saanut surmansa. Kostoksi Tom tappaa hänen vaimonsa murhaajan. Myöhemmin Tomin ja Rachelin välit lähenevät.
Sarjan lopulla Julian Sark asettaa pommin metroon, joka tuhoaisi APO:n päämajan. Tom yrittää hidastaa pommin räjähtämistä ja häntä käsketään pakenemaan ajastimen mennessä alle 60 sekunnin. Ajan käydessä vähiin, Tom päättääkin jäädä pommin luo. Hän kertoo Rachelille, että jos aikaa olisi ollut enemmän, hän olisi pyytänyt häntä ulos. Itkuinen Rachel vastaa, että olisi suostunut kutsuun, minkä jälkeen pommi räjähtää.
Trouble Walkin’

| Trouble Walkin' Ace Frehley |
| --- | --- | --- |

Studioalbumin tiedot
 Äänitetty : 1988-1989
 Julkaistu: 13. lokakuuta 1989
 Formaatti: Vinyylilevy CD-levy
 Tuottaja(t): Eddie Kramer Ace Frehley John Regan
 Tyylilaji: Rockmusiikki
 Kesto: 44.27
 Levy-yhtiö: Megaforce Records Atlantic Records
Muut kannet

Listasijoitukset
  Billboard 200 102.
Ace Frehleyn muut julkaisut
| Ace Frehley 1978 | Trouble Walkin' 1989 | 12 Picks 1997 |
Trouble Walkin' on yhdysvaltalaisen rockmuusikko Ace Frehleyn toinen sooloalbumi. Albumi julkaistiin 13. lokakuuta 1989, ja albumin tuottivat Frehley, hänen entinen yhtyetoverinsa John Regan sekä Frehleyn kanssa Kiss-yhtyeen parissa jo 1970-luvulla työskennellyt tuottajalegenda Eddie Kramer. Frehleyn entinen yhtye, hänen vuonna 1984 perustamansa Frehley's Comet oli hajonnut hieman ennen albumin nauhoitusten alkua, mutta muutama yhtyeessä vaikuttanut muusikko jatkoi työskentelyä Frehleyn kanssa myös Trouble Walkin -albumilla.
Albumi ei ollut kovinkaan mainittava menestys listoilla, ja Yhdysvaltain Billboard 200-listalla sen sijoitus oli vasta 102. Albumilta julkaistiin yksi single, alun perin Electric Light Orchestran levyttämä kappale "Do Ya", joka ei kuitenkaan saavuttanut kovinkaan suurta radiosoittoa tai menestystä listoilla. Albumi sisältää myös Kiss-yhtyeen laulajakitaristi Paul Stanleyn sekä Desmond Childin ja Holly Knightin Bonnie Tylerille säveltämän kappaleen "Hide Your Heart", jonka myös Kiss myöhemmin levytti vuoden 1989 studioalbumilleen Hot in the Shade. Koska albumi oli kaupallinen epäonnistuminen, Frehleyn seuraavaa sooloalbumia saatiin odottaa peräti kahdenkymmenen vuoden ajan, kunnes täysin uutta materiaalia sisältänyt Anomaly julkaistiin lopulta vuonna 2009.
Albumilla vierailee liuta muusikkoja, joista mainittavimpia ovat Skid Row -yhtyeen entinen laulaja Sebastian Bach, kitaristi Dave Sabo sekä basisti Rachel Bolan, jotka vierailivat albumilla taustalaulajina. Myös Frehleyn hyvä ystävä ja Kissin alkuperäinen rumpali Peter Criss vieraili albumilla taustalaulajana, mutta soitti myös lyömäsoittimia muutamassa kappaleessa. Yleisen harhaluulon mukaan Criss olisi myös päälaulajana kappaleessa "2 Young 2 Die", mutta todellisuudessa tässä kappaleessa päälauluvastuun kantaa Frehley's Cometin entinen kitaristi Richie Scalet.
Kappalelista

"Shot Full Of Rock" - 4:47
"Do Ya" - 3:47
"Five Card Stud" - 4:01
"Hide Your Heart" - 4:33
"Lost In Limbo" - 4:10
"Trouble Walkin'" - 3:08
"2 Young 2 Die" - 4:29
"Back to School" - 4:34
"Remember Me" - 5:01
"Fractured III" (instrumentaalikappale) - 6:40
Muusikot

Ace Frehley - kitara, laulu
Rachel Bolan - taustalaulu
Peter Criss - taustalaulu, lyömäsoittimet
Anton Fig - lyömäsoittime, rummut
Sebastian Bach - taustalaulu
Dave "The Snake" Sabo - taustalaulu, kitara
John Regan - bassokitara
Sandy Slavin - lyömäsoittime, rummut
Peppi Castro - taustalaulu
Al Fritch - taustalaulu
Pat Sommers - taustalaulu
Tsaarin kanuuna

Tsaarin kanuuna
Tsaarin kanuuna (ven. Царь-пушка, Tsar-puška) on valtava kanuuna, jonka valmistamisen Venäjän tsaari Fjodor I määräsi vuonna 1586. Andrei Tšohovin valama kanuuna painaa noin 38 tonnia ja se on 5,34 metriä pitkä. Sen kaliiperi on 890 mm. Kanuunaa ei uskota käytetyn sotilaallisessa käytössä vaan se oli näyte sotilaallisesta mahdista ja insinööritaidosta. Kanuuna sijaitsee Moskovan Kremlissä Tsaarin kellon läheisyydessä.
Guinnessin ennätysten kirjan mukaan Tsaarin kanuuna on maailman suurin haupitsi.
Aiheesta muualla

Kuvia tai muita tiedostoja aiheesta Tsaarin kanuuna Wikimedia Commonsissa
Moskovan Kreml
Uspenskin katedraali • Arkkienkelin katedraali • Neitsyt Marian Ilmestyskirkko • Kahdentoista apostolin kirkko • Lasaruksen ylösnousemuksen kirkko • Ihmeiden luostari • Kristuksen taivaaseenastumisen kirkko •  Iivana Suuren kellotorni • Tsaarin kello • Tsaarin kanuuna • Kremlin suuri palatsi • Fasettipalatsi • Teremnoi-palatsi • Kremlin kongressipalatsi • Senaatin palatsi • Kremlin arsenaali • Kremlin asehuone • Aarrekammio • Katedraaliaukio • Iivanan aukio • Kremlin muuri • Kremlin tornit • Kremlin nekropoli • Kremlin tähdet
Tsukumi

| Tsukumi (津久見市) |
| --- | --- |
 Tsukumin rannikkoa, Hodojima
 lippu:  Symboli
 Tsukumin sijainti Ōitan prefektuurissa
 Tsukumi
 Koordinaatit: 33°04′19.8″N, 131°51′40.5″E 
Valtio:  Japani
Alue:  Kyūshū
Prefektuuri:  Ōita
Pinta-ala:  
 – Kokonaispinta-ala:  79,48 km²
Väkiluku (2017):  18 341
 – Väestötiheys:  230,8 as./km²
Symbolit:  
 – Kukka:  Citrus tachibana
 – Puu:  Quercus phillyraeoides
Aikavyöhyke:  UTC+9
 
 www.city.tsukumi.oita.jp 
Infobox OKVirheellinen NIMI-arvo: 
Tsukumi (jap. 津久見市, Tsukumi-shi) on Japanin kaupunki Kyūshūn saarella Ōitan prefektuurissa. Se sijaitsee prefektuurin eteläosassa noin 30 kilometriä pääkaupunki Ōitasta kaakkoon Tyynenmeren Bungon kanaalin ja Tsukuminlahden rannalla. Kaupungissa on 18 341 asukasta (vuonna 2017) ja sen pinta-ala on 79,48 neliökilometriä.
Tsukumin perinteisiä elinkeinoja Edo- ja Meiji-kausilta lähtien ovat olleet mikan-mandariinien viljely ja kalkkikiven louhinta. Kaupungin maisemaa hallitseekin suuri, noin kilometrin levyinen ja kymmenen kilometrin pituinen kalkkikivilouhos. Kaupunkia palvelee JR Kyūshūn Nippō-päälinja, jonka rakentamisen myötä Taishō-kaudella sinne perustettiin suuri sementtitehdas. Tsukumi sai kaupunkioikeudet vuonna 1951 kuntaliitoksen myötä.
Aiheesta muualla

Kuvia tai muita tiedostoja aiheesta Tsukumi Wikimedia Commonsissa
Kaupungin internetsivut (japaniksi)
Sosinoja

| Sosinoja |
| --- | --- |
 Jokea ylävirtaan Pikku Palovaaran eteläpäässä
Alkulähde:  Sosinlampi Pudasjärvellä
Laskupaikka:  Jaalankajoki
Maat:  Suomi
Pituus:  12 km
Alkulähteen korkeus:  164,8 m
Sosinoja on Kiiminkijoen vesistöalueeseen kuuluva Jaalankajoen sivuhaara Pohjois-Pohjanmaalla Pudasjärvellä. Joen alkupiste on Sosinlampi Sosinkankaan eteläpuolella, mutta siihen laskee ojia myös lännenpää Kalettomanlammesta. Joki on ylävirraltaan puromainen ja kaiken kaikkiaan noin kaksitoista kilometriä pitkä. Se virtaa länsilounaaseen, mutta kääntyy Pikku Palovaaran eteläpäässä luoteeseen. Jaalankajokeen Sosinoja laskee Laitasuon kohdalla. Pikku Palovaaran eteläpäässä joki alittaa Jaalangan ja Jaurakkajärven välisen metsäautotien. Jokivarsi on asumaton ja muutamia suo- ja niittymäisiä osuuksia lukuun ottamatta kivikkoinen. Joessa on runsaasti virtapaikkoja sekä sora- ja hiekkasyvänteitä.
Tsaarin panssarivaunu

Tsaarin panssarivaunu
Tsaarin  panssarivaunu, tunnetaan myös nimillä Netopyr (ven. Нетопырь) ja Lebedenko-panssarivaunu (ven. Танк Лебеденко), oli hyvin epätavallinen venäläinen panssariajoneuvo, jota kehitettiin vuosina 1914–1915.
Vaunu erosi malliltaan kaikista muista panssarivaunuista siinä, että telaketjujen sijaan se perustui kolmipyörärakenteeseen. Kaksi etupyörää olivat halkaisijaltaan lähes 9 metriä, vaunun takapyörinä oli kolme rinnakkaista 1,5 metristä pyörää. Vaunu oli 17,8 metriä pitkä, sen runko oli 12 metrin levyinen, ja ylempi tykkitorni oli lähes kahdeksan metrin korkeudella, siinä oli myös kaksi rungon sivuilla olevaa konekivääri/tykkiasemaa. Rungon alle suunniteltiin asennettavaksi lisäaseistusta. Vaunussa oli kymmenen hengen miehistö ja sen maksiminopeus oli 17 km/h.
Jättimäisten pinnapyörien oli tarkoitus ylittää suuretkin esteet ja kaivannot, mutta virheellisten painopistelaskelmien vuoksi liian painava takapyörästö upposi helposti pehmeään maahan tai juuttui maaston epätasaisuuksiin, eikä vaunun kahden 240 hevosvoimaisen Maybach-moottorin teho aina riittänyt kiskomaan 60 tonnia painanutta vaunua irti. Tämä rakennevika aiheutti vaunun ensiesittelyn epäonnistumisen elokuussa 1915.
Vaunun kehittely lopetettiin kun vaunu huomattiin paitsi alitehoiseksi, myös hyvin haavoittuvaksi tykistötulelle.
Tsaarin panssarivaunun ainoa valmistettu kappale romutettiin 1923.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.landships.freeservers.com/lebedenko_info.htm
Trumpet

Trumpet on sarja Yhdysvaltain ilmavoimien vakoilusatelliitteja, jotka toimivat sekä ennakkovaroitusatelliitteina että elektronisen tiedustelun satelliitteina.
Satelliitit toimivat Molnija-kiertoradoilla. Satelliittien massa on noin 6000 kg.
Trumpet 1-3

Trumpet 1, 2 ja 3 satelliitit korvasivat Yhdysvaltain Jumpsat-nimiset kuuntelusatelliitít 1990-luvulla.
Laukaisut
Trumpet 1 (USA 103) 3. toukokuuta 1994 Cape Canaveral, torni LC-41,  Titan-4(01)A Centaur-T -kantoraketti
Trumpet 2 (USA 112) 10. heinäkuuta 1995 Cape Canaveral torni LC-41,  Titan-4(01)A Centaur-T
Trumpet 3 (USA 136) 8. marraskuuta 1997,  Cape Canaveral torni LC-41,  Titan-4(01)A Centaur-T
Trumpet F/O

Trumpet F/O (Follow On) on uusin sukupolvi Trumpet-satelliitteja. Vuonna 2006 laukaistu Trumpet F/O 1 kuljetti avaruuteen ensimmäisen SBIRS-HEO-1-hyötykuorman. SBIRS on ollut pitkän kehityksen kohteena ja korvaa Defence Support Program-satelliittien ennakkovaroitusinstrumentit. Satelliitin kyydissä on myös NASAn tiedelaite eli TWINS neutraaliatomispektrometri, johon VTT Suomesta on toimittanut pyörityskoneistot.
Satelliiteissa on myös suuri avaruudessa avattava antenni pääasiassa Venäjän radioliikenteen kuunteluun. Täten se on jatkoa Rhyolite-kuuntelusatelliiteille.
NROL-28-satelliitin uskotaan olevan Trumpet F/O 2, joka ilmeisesti kuljettaa sekä SBIRS-HEO-2 että NASAn TWINS B:n. Se laukaistiin ilmeisesti 13. maaliskuuta 2008.
Sissisotaa Lapissa saksalaisia vastaan

| Sissisotaa Lapissa saksalaisia vastaan |
| --- | --- |

Kirjailija:  Uula Aapa
Kansitaiteilija:  Martti Santala
Kieli:  suomi
Genre:  sotaromaani
Kustantaja:  Otava
Julkaistu:  1977
Ulkoasu:  kovakantinen
Sivumäärä:  179
ISBN:  951-1-04366-8
Löydä lisää kirjojaKirjallisuuden teemasivulta
Sissisotaa Lapissa saksalaisia vastaan on Uula Aapan kirjoittama sotaromaani vuodelta 1977.
Sissy Schwarz

| Mitalit> Maa:   Itävalta.Naisten taitoluistelu. Olympialaiset  | Mitalit> Maa:   Itävalta.Naisten taitoluistelu. Olympialaiset  | Mitalit> Maa:   Itävalta.Naisten taitoluistelu. Olympialaiset  | Maa:   Itävalta> Naisten taitoluistelu. |
| --- | --- | --- | --- |
|  Kultaa | Cortina d'Ampezzo 1956 | pariluistelu |  |
Elisabeth "Sissy" Schwarz (Bollenberger; s. 19. toukokuuta 1936 Wien) on itävaltalainen entinen taitoluistelija. Hän kilpaili vuoden 1952 talviolympialaisissa Oslossa ja vuoden 1956 talviolympialaisissa Cortina d'Ampezzossa. Oslossa hän jäi naisten yksinluistelussa 19. sijalle ja pariluistelussa yhdeksänneksi. Cortina d'Ampezzossa hän voitti kultaa pariluistelussa. Hänen parinsa oli Kurt Oppelt.
Schwarz sai taitoluistelun maailmanmestaruuskilpailuissa pronssia (1954), hopeaa (1955) ja voitti lopulta kultaa (1956). Taitoluistelun Euroopan-mestaruuskilpailuissa hän sai pronssia (1953), hopeaa (1954) ja kultaa (1956).
Tsumadan piiri

Tsumadan piiri Dagestanin kartalla.
Tsumadan piiri (ven. Цумадинский район, Tsumadinski raion) on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 1 100 neliökilometriä. Asukkaita on 22 600 henkeä (vuonna 2009).
Tsumadan piiri sijaitsee Andijskoje Koisu -joen laaksossa Dagestanin länsiosan vuoristoseudulla. Se rajoittuu koillisessa Botlihin ja Ahvahin piireihin, idässä Šamilin piiriin, etelässä Tljaratan ja Tsuntan piireihin, lännessä Georgiaan ja luoteessa Tšetšenian tasavaltaan.
Piiriin kuuluu 23 maalaiskuntaa: Agvali, Etšeda, Gadiri, Gakko, Gigatl, Hušet, Huštada, Hvarši, Inhokvari, Kedi, Kotšali, Kvanada, Metrada, Nižneje Hvaršini, Nižnije Gakvari, Sasitli, Šava, Sildi, Tindi, Tissi, Tlondoda, Tsumada ja Verhneje Gakvari. Hallinnollinen keskus on Agvalin kylä. Asutuskeskuksia on yhteensä 35.
Seudun kanta-asukkaita ovat andilaisia ja tseziläisiä kieliä puhuvat bagulalit, hvaršit, tindalit ja tšamalalit. Virallisesti heitä on pidetty avaareina. Vuonna 1944 osa väestöstä siirrettiin Tšetšeniaan, josta he sittemmin ovat muuttaneet Dagestanin tasankoseudulle.
Perinteisiä elinkeinoja ovat karjanhoito, maanviljely ja puutarhanhoito. Nykyään suurin osa työikäisestä väestöstä käy ansiotöissä piirin ulkopuolella. Vaikea sosioekonominen tilanne on aiheuttanut yhteiskunnallisia levottomuuksia.
Paikallislehtenä ilmestyy avaarinkielinen Tsumadisezul garak (”Tsumadan ääni”).
Aiheesta muualla

Tsumadan piirin sivusto (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Skenningen sääntö

Skenningen sääntö (ruots. Skänninge stadga) on Ruotsin kuninkaan Mauno Ladonlukon vuoden 1284 herrainpäivillä antama asetus.
Skenningen säännössä annettiin tarkempia määräyksiä herrainpäivien kokoontumisesta, mutta samalla kuningas Mauno Ladonlukko – neuvoskuntansa ja miestensä kanssa – pidätti itselleen vallan päättää ja säätää sellaisista asioista, jotka kaipasivat oikaisua ja joista ei ennen ollut lailla säädetty. Tällä tavalla kuninkaalle tuli valta antaa säännöksiä taloudellisista ja hallinnollisista asioista sekä yleisen rauhan ylläpitämisestä samoin kuin myös lain selittämisestä.
Tästä säännöksestä on tavallisesti katsottu Ruotsin kuninkaan taloudellisen lainsäädännön saaneen alkunsa.
True Story (albumi)

| True Story Terror Squad |
| --- | --- | --- |

Studioalbumin tiedot
 Äänitetty : 2003–2004
 Julkaistu: 27. heinäkuuta 2004
 Tuottaja(t): Scott Storch Armageddon Davel ”Bo” McKenzie Buckwild Cool & Dre DJ Khaled Emile Lord Finesse LV Scram Jones
 Tyylilaji: hip hop
 Kesto: 47.17
 Levy-yhtiö: Terror Squad Entertainment SRC Universal
Terror Squadin muut julkaisut
| The Album 1999 | True Story 2004 |   |
True Story on yhdysvaltalaisen hip hop -yhtyeen Terror Squadin toinen studioalbumi, joka julkaistiin 27. heinäkuuta 2004. Albumilta julkaistiin yhtyeen hittisingle ”Lean Back”, joka sijoittui Billboard Hot 100 -listan sijalle 1., Yhdistyneen kuningaskunnan musiikkilistan sijalle 24. ja muun muassa Tanskan Tracklisten-listan sijalle 5. Kyseisestä kappaleesta on myös virallisesti julkaistu remix-versio, jossa esiintyvät Eminem, Lil Jon ja Ma$e.